CELEX: 62009CJ0302
Language: lt
Date: 2011-10-06 00:00:00
Title: 2011 m. spalio 6 d. Teisingumo Teismo (penktoji kolegija) sprendimas. # Europos Komisija prieš Italijos Respubliką. # Valstybės įsipareigojimų neįvykdymas - Valstybės pagalba - Venecijos ir Kjodžos teritorijoje įsteigtoms įmonėms suteikta pagalba - Socialinio draudimo įmokų sumažinimas - Susigrąžinimas. # Byla C-302/09.

2011 m. spalio 6 d. Teisingumo Teismo (penktoji kolegija) sprendimas Komisija prieš Italiją
      (Byla C‑302/09)
      „Valstybės įsipareigojimų neįvykdymas – Valstybės pagalba – Venecijos ir Kjodžos teritorijoje įsteigtoms įmonėms suteikta pagalba – Socialinio draudimo įmokų sumažinimas – Susigrąžinimas“
      1.                     Valstybių teikiama pagalba – Neteisėtos pagalbos susigrąžinimas – Nacionalinės teisės taikymas – Sąlygos – Procedūros, leidžiančios
            nedelsiant ir veiksmingai įvykdyti Komisijos sprendimą, taikymas (EB 88 straipsnio 2 dalis ir 249 straipsnis; Tarybos reglamento
            Nr. 659/1999 14 straipsnio 3 dalis) (žr. 35, 36, 38 punktus)
      2.                     Ieškinys dėl įsipareigojimų neįvykdymo – Pareigos susigrąžinti neteisėtą pagalbą nesilaikymas – Gynybos priemonės – Absoliutus
            negalėjimas vykdyti – Vertinimo kriterijai – Įvykdymo sunkumai – Komisijos ir valstybės narės pareiga bendradarbiauti ieškant
            Sutartį atitinkančio sprendimo (EB 10 straipsnis ir 88 straipsnio 2 dalis) (žr. 40–42 punktus)
      3.                     Valstybių teikiama pagalba – Neteisėtos pagalbos susigrąžinimas – Nacionalinės teisės taikymas – Nacionalinio teismo priimtos
            laikinosios sustabdymo priemonės – Leistinumas – Sąlygos (Tarybos reglamento Nr. 659/1999 14 straipsnio 3 dalis) (žr. 45–47 punktus)
      4.                     Valstybių teikiama pagalba – Neteisėtos pagalbos susigrąžinimas – Pareiga – Pareiga nedelsiant ir veiksmingai įvykdyti Komisijos
            sprendimą – Pavėluotai priimtos teisėkūros priemonės, skirtos Komisijos sprendimo vykdymui užtikrinti – Pareigos pažeidimas
            (EB 88 straipsnio 2 dalis ir 249 straipsnis) (žr. 53–55 punktus)
      Dalykas 
      
         
               Valstybės įsipareigojimų neįvykdymas – Priemonių, būtinų 1999 m. lapkričio 25 d. Komisijos sprendimo 2000/394/EB dėl pagalbos
                  priemonių Venecijos ir Kjodžos teritorijoje įsteigtoms įmonėms, numatytų įstatymais Nr. 30/1997 ir Nr. 206/1995 dėl socialinio
                  draudimo įmokų lengvatų (pranešta dokumentu Nr. C (1999) 4268) (OL L 150, p. 50), 2, 5 ir 6 straipsniams įgyvendinti, nepriėmimas
                  per nustatytą terminą.
               
            Rezoliucinė dalis 
      
         
                  1.
               
               
                  
               
               
                  	Per nustatytą terminą nepriėmusi visų priemonių, būtinų 1999 m. lapkričio 25 d. Komisijos sprendimu 2000/394/EB dėl pagalbos
                     priemonių Venecijos ir Kjodžos teritorijoje įsteigtoms įmonėms, numatytų įstatymais Nr. 30/1997 ir Nr. 206/1995 dėl socialinio
                     draudimo įmokų lengvatų, neteisėta ir nesuderinama su bendrąją rinka pripažintai pagalbai iš jos gavėjų susigrąžinti, Italijos
                     Respublika neįvykdė įsipareigojimų pagal šio sprendimo 5 straipsnį.
                  
               
            
         
                  2.
               
               
                  
               
               
                  	Priteisti iš Italijos Respublikos bylinėjimosi išlaidas.